‏י' אייר תשע"ט

 ‏15 מאי, 2019

**מכרז פומבי מס' 38/19**

**תיאור המשרה: מנהל/ת מחלקת תאום הנדסי וניקוז**

**במנהל ההנדסה - הארכת מועד**

בהתאם לסעיף 10 לצו העיריות (נוהל קבלת עובדים לעבודה) תשל"ז – 1977 בהתאם לפקודת העיריות (נוסח חדש), חוק הרשויות המקומיות תקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של **מנהל/ת מחלקת תאום הנדסי וניקוז במנהל ההנדסה** והזמנה להציג מועמדות לאיוש המשרה כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. **המועד האחרון להצגת המועמדות למשרה הינו: 30.5.19 בשעה: 12:00.**

 עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד:** מנהל/ת מחלקת תאום הנדסי וניקוז במנהל ההנדסה.

**היקף המשרה:** 1.0.

**היחידה:** מנהל ההנדסה.

**כפיפות**: מהנדסת העיר/ מנהל אגף ביצוע, תשתיות ומבני ציבור.

**דירוג**: העסקה בחוזה אישי - בכפוף לאישור משרד הפנים או העסקה בדירוג המהנדסים או ההנדסאים/ טכנאים.

**דרגה**: 39 – 41 בהתאם לטבלאות השכר המעודכנות והמאושרות ע"י משרד האוצר למהנדסים חדשים ומותנה באישור משרד הפנים.

**תקופת ניסיון**: שנתיים.

**כללי:** בכפוף להוראות כל דין וקבלת כל האישורים הדרושים, המועמד/ת שת/יזכה ת/יהיה מנוע/ה מלעסוק במקצועו במסגרת עסק פרטי ו/או בכל עיסוק אחר.

 המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו/ה כעובד של עיריית רמת השרון.

הוראות מכרז זה יהוו חלק בלתי נפרד מן ההתקשרות בין המועמד/ת לבין עיריית רמת השרון.

**ג. תיאור התפקיד**

1. ניהול תאום ואישור עבודות הנדסיות בתחום התשתיות מול חברת חשמל בזק הוט חברות הגז הדלק וכיוצב' תשתיות ארציות, במרחב התכנון של רמת השרון.
2. תאום עבודות הנדסיות ואישורי חפירה בתחום התשתיות לקבלנים ויזמים פרטיים.
3. תאום עבודות הנדסיות לגופים ציבוריים ואחרים מול המשטרה, תאגיד המים ואחרים במרחב התכנון של רמת השרון.
4. ייזום הכנת תכניות אב ותכניות מפורטות לביצוע שיפורים וטיוב תשתיות ניקוז ואחרות עבור רמת השרון לפי הצורך.
5. ליווי ,הדרכת מתכננים וייעוץ עבור הכנת נספחי תשתית לתכניות סטטוטוריות במרחב התכנון רמת השרון
6. אישור נספחי תשתית להיתרי בנייה ברחבי העיר ואישורים לאיכלוס לפרויקטים ברחבי העיר.
7. פיקוח עליון בשטח אחר עבודות קבלני חברות ממשלתיות ופרויקטים של העיריה בתחום הנדרש.
8. ניהול שוטף של המחלקה, מענה לפניות מוקד ואחרות, על פי הנדרש.
9. ייצוג העירייה ברשות הניקוז ובדיונים הקשורים לאחריות המחלקה בדיונים במוסדות התכנון. נוכחות בדיונים בבתי משפט וערכאות מקצועיות בשם הרשות המקצועית לפי הצורך.

  **ד. דרישות התפקיד**

**השכלה:** בעל תואר אקדמי שנרכש במוסד המוכר על ידי המועצה להשכלה גבוהה, או

 שקיבל הכרה מהמחלקה להערכת תארים אקדמיים בחוץ לארץ, באחד או יותר

 מהתחומים הבאים: הנדסה אזרחית או הנדסת בנין.

 או הנדסאי או טכנאי רשום בהתאם לסעיף 33 לחוק ההנדסאים והטכנאים המוסמכים,

 התשע"ג-12/2 באותם תחומים.

 רישיון בתוקף.

**ניסיון מקצועי:**  עבור בעל תואר אקדמי ארבע שנות ניסיון בתחום העיסוק הרלוונטי.

עבור הנדסאי רשום: חמש שנות ניסיון בתחום העיסוק הרלוונטי.

 עבור טכנאי רשום: שש שנות ניסיון בתחום העיסוק הרלוונטי.

עדיפות לבעלי/ות התמחות בתחום התשתיות. ולניסיון בעבודה ברשות מקומית.

**דרישות מיוחדות לתפקיד**: שליטה מלאה ביישומי המחשב

 נכונות לעבודה בשעות בלתי שגרתיות בהתאם לצורך.

**ה**. **כישורים אישיים**: יכולת הובלה, אמינות ומהימנות; קפדנות ודיוק בביצוע, יכולתארגון

ותכנון, יחסי אנוש טובים.

**יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.**

 **ו. הליכי המכרז**

 1. המכרז יתקיים בפני ועדת המכרזים.

 2. את ההצעות יש להגיש בהתאם למפורט לעיל.

 3. ועדת המכרזים שומרת על זכותה לדחות הצעות של מועמדים אשר אינן עומדות

 בתנאי מכרז זה, וכן, לראיין באופן אישי את המועמדים.

 4. ועדת המכרזים שומרת על זכותה לדרוש מן המועמדים, לעבור מבחני התאמה, זאת

 בהתאם לשיקול דעתה של ועדת המכרזים.

 בכבוד רב,

 אבי גרובר ראש עיריית רמת השרון